Generalul de brigadă din cadrul SRI, Gabriel Stătescu, trecut recent în rezervă, a fost numit consilier de stat în cadrul aparatului de lucru al premierului Sorin Grindeanu. Decizia numirii sale a fost publicată în Monitorul Oficial.

În data de 8 martie, preşedintele Klaus Iohannis a semnat decretul privind trecerea în rezervă a lui Gabriel Stătescu, măsură luată la propunerea actualului director al SRI, Eduard Hellvig. El a condus Directoratul de comunicații și tehnologia informației (UM 0296) a SRI, care, potrivit unor surse din cadrul serviciului, se ocupa cu monitorizarea online şi de reţeaua de comunicaţii a SRI .

În baza Protocolului dintre SRI şi Ministerul Public, încheiat în 2009, Directoratul coordona punerea în executare mandatele de monitorizare a comunicaţiilor online a suspecţilor de corupţie, aflaţi în investigaţia DNA.

Gen-bg. Gabriel Stătescu a fost un apropiat al lui Florian Coldea, fostul prim-adjunct al directorului SRI Eduard Hellvig, la rândul său trecut în rezervă în urma scandalului vacanţelor petrecute în străinătate în compania lui Sebastian Ghiţă. Coldea este cel care l-a numit în funcţia de sef al Directoratului de comunicaţii si tehnologia informatiei. Gradul de general de brigadă cu o stea i-a fost acordat de către fostul preşedinte Traian Băsescu, în data de 23 martie 2011, împreună cu alţi cinci ofiţeri SRI.

Pe de altă parte, premierul l-a numit şef de cabinet pe Alexandru Chirilă. El este fostul său consilier de pe vremea când Sorin Grindeanu era preşedinte al Consiliului Judeţean Timiş. Publicaţia DeBanat.ro a scris că, acum 20 de ani, Chirilă a lucrat la DGIPI, serviciul secret al Ministerului de Interne,